stanford-oval/wikipedia huggingface dataset:
Maakkia

| Maakkia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Tribus::  Sophoreae
Suku::  Maakkiat Maackia
Laji::  amurensis
Kaksiosainen nimi
 Maackia amurensis  Rupr. & Maxim. 
Synonyymit
 Cladrastis amurensis (Rupr.) Benth. ex Maxim. 
Katso myös
   Maakkia Wikispeciesissä   Maakkia Commonsissa 
Infobox OKNimi-testi OKIUCN-testi OK: 
Maakkia eli jokimaakkia (Maackia amurensis) on hernekasvien heimoon ja maakkioiden sukuun kuuluva kasvilaji, joka on kotoisin Itä-Aasiasta. Muualla maailmassa lajia käytetään koristekasvina näyttävien kukintojensa vuoksi.
Ulkonäkö ja koko > Kasvutapa ja lehdet

Maakkia on heikosti haarautuva, kesävihanta puu, jonka kasvukorkeus on tavallisesti 10–15 metriä ja rinnankorkeusläpimitta 60 senttimetriä. Kuori on ruskeanvihreää ja hilseilevää. Korkkiraidallisten nuorten oksien violetinruskea kuori on karvaista; vanhemmat oksat ovat kaljuja. Silmut ovat kaljuja.
Maakkian 15–23 senttimetrin pituiset lehdet jakautuvat lehtiruotiin ja -lapaan. Lehtiruodin pituus on 3–6 millimetriä; lehtilapa on päätöparisen parilehdykkäinen ja koostuu 7–11 lehdykästä. Kaljut lehdykät ovat pituudeltaan 3,5–7, joskus 9,7 senttimetriä ja leveydeltään 2–3,5, joskus 5 senttimetriä. Lehdykät vaihtelevat muodoltaan soikeasta pitkähkön munanmuotoiseen; niillä on pyöristynyt tyvi ja lyhyesti kapeneva kärki.
Ulkonäkö ja koko > Kukat ja hedelmät

Maakkian kukinta-aika ulottuu heinäkuusta elokuuhun. Kasvin 10–20 senttimetrin pituiset, pystyt terttumaiset kukinnot kasvavat huiskilomaisissa kerrannaiskukinnoissa. Kukinnon päävarsi on tiheästi ruskeakarvainen; kukkavarret on tavallisesti 4–6 (3,2–10) millimetrin mittaisia.
Maakkian kaksineuvoiset, vastakohtaiset, viisiteräiset kukat ovat 8–12 millimetrin pituisia; niillä on kaksinkertainen kehä. 2–4 millimetrin mittainen verhiö on kellomainen, lyhythampainen ja tiheästi kellanruskeakarvainen. Teriö on valkoinen, 7–11 millimetrin mittainen. Yksittäinen emi on suora ja tiheästi kellanruskeakarvainen. Syys-lokakuussa kypsyvät 3–7 senttimetrin pituiset ja 1–1,2 senttimetrin levyiset palkohedelmät sisältävät 1–4 siementä. Kellanruskeat tai ruskeat siemenet ovat soikeita, 6–8 millimetrin mittaisia.
Ulkonäkö ja koko > Kromosomiluku

Kasvin kromosomiluku on 2n = 18.
Levinneisyys ja elinympäristö

Maakkian levinneisyysalue ulottuu Venäjältä (pääasiassa Amurin alueelta) Kiinaan, Taiwanille, Korean niemimaalle ja Japaniin. Maakkia kasvaa puuaroilla sekä kukkuloiden kuivissa metsissä 300–900 metrin korkeudella merenpinnasta. Laji suosii kuivahkoa-tuoretta, runsasravinteista, lievästi hapanta-emäksistä, hiekkasavista tai savista maaperää. Se viihtyy aurinkoisilla kasvupaikoilla ja pitää lämmöstä, mutta on enimmäkseen myös pakkasenkestävä.
Kotiseudullaan Itä-Aasiassa maakkia kasvaa tuoreissa ja runsasravinteisissa jokilaaksojen rinne- ja rantametsissä yhdessä koreansembran (Pinus koraiensis) ja lehtipuiden kanssa.
Luokittelu

Maakkian kuvasivat ensimmäisinä Franz Josef Ruprecht ja Karl Johann Maximowicz. Lajista tunnetaan kaksi muunnosta:
Maackia amurensis Rupr. & Maxim. var. amurensis
japaninjokimaakkia – Maackia amurensis var. buergeri (Maxim.) C.K.Schneid.: Lehdykät ovat tylppiä eivätkä teräväkärkisiä kuten perusmuodolla; lisäksi lehtien alapinnat ovat karvaisia. Muunnos kasvaa luonnonvaraisena Japanissa.
Käyttö

Maakkiaa käytetään koristekasvina näyttävien kukkiensa vuoksi.
Aiheesta muualla

iNaturalist: Maackia amurensis
Integrated Taxonomic Information System (ITIS): Maackia amurensis (englanniksi)
United States Department of Agriculture (USDA): Maackia amurensis (englanniksi)
Flora of China: Maackia amurensis (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Asiatisches Gelbholz
Maakkian kuorta
Kukinto ja parilehdykkäisiä lehtiä
Käännös suomeksi
Love Me Again

| ”Love Me Again” John Newman |
| --- | --- | --- |

Singlen tiedot
 Albumilta: Tribute
 Äänitetty : kesäkuu 2012
 Julkaistu: 17. toukokuuta 2013
 Tuottaja(t): Steve Booker, Mike Spencer
 Tyylilaji: pop, breakbeat, northern soul
 Kesto: 03.54
 Levy-yhtiö: Island
John Newmanin muut singlet
| ”Not Giving In” 2012 | ”Love Me Again” 2013 | ”Cheating” 2013 |
Love Me Again on brittiläisen laulaja-lauluntekijä John Newmanin single hänen ensimmäiseltä albumiltaan Tribute. Kappaleen ovat tehneet Newman itse ja Steve Booker. Kappaleen kesto on kolme minuuttia ja 54 sekuntia.
Love Me Again saavutti suurta menestystä ja oli kolmessa maassa viikon suosituin kappale vuosina 2013-2014. Useissa maissa albumin Tribute toinen single myi myös kultaa sekä platinaa. Myös Suomen radiossa kappale kuului usein vuosien 2013 ja 2014 aikana. Kappaleen musiikkivideon ovat tuottaneet kappaletta myös tekemässä ollut Steve Booker ja Mike Spencer.
Love Me Again pääsi myös EA Sportsin suositun jalkapallopelin FIFA 14:n soundtrackille ja vuonna 2014 valmistuneeseen elokuvaan Edge of Tomorrow.
Käännös suomeksi
Metsäruusu

| Metsäruusu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ruusut Rosa
Laji::  majalis
Kaksiosainen nimi
 Rosa majalis  Herrm. 
Synonyymit
 Rosa cinnamomea L. 
Katso myös
   Metsäruusu Wikispeciesissä   Metsäruusu Commonsissa 
Infobox OKNimi-testi OK: 
Metsäruusu (Rosa majalis tai Rosa cinnamomea) on Euraasiassa kasvava metsien punakukkainen ruusulaji. Suomessa laji on yleinen lähes koko maassa.
Metsäruusun tieteellisenä nimenä on Suomessa alettu käyttää Carl von Linnén antamaa, aiemmin hylättyä nimeä cinnamomea, mutta muualla se tunnetaan yleensä edelleen lajinimellä majalis. Linné kuvasi Rosa cinnamomea-lajin Species Plantarumissa vuonna 1753. Alkuperäistä lajikuvausta on pidetty liian geneerisenä yhdistettäväksi mihinkään yksittäiseen ruusuun. Vuonna 2006 on kuitenkin hyväksytty ehdotus, jonka mukaan R. cinnamomea konservoidaan juuri metsäruusun tieteelliseksi nimeksi.
Ulkonäkö ja koko

Metsäruusu kasvaa 20–200 senttimetriä korkeaksi. Sen varsi on kanelinruskea ja se muodostaa juurivesoja. Nuorissa varsissa ja vanhojen varsien alaosissa piikit ovat neulamaisia ja tavallisesti tiheässä. Muualla kasvissa piikit ovat käyriä ja sijaitsevat harvakseltaan. Kukkivan haaran piikit ovat pareittain nivelissä. Lehden korvakkeet ovat leveäkärkisiä. Lehti on kerrannaislehti. Pitkulaiset lehdykät ovat 1,5–4,5 cm pitkiä, tavallisesti päältä harmaakarvaisia ja harmahtavanvihreitä, alta vaaleanvihreitä ja tiheäkarvaisia. Lehdyköiden laidat ovat kapea- ja suippohampaisia, mutta tyviosa on tavallisesti hampaaton. Kukat ovat punaisia ja ovat yksittäin. Kukkaperä on 1–2 cm pitkä ja nystykarvaton. Metsäruusu kukkii Suomessa kesä-heinäkuussa. Hedelmä on punainen, 1 cm pitkä, pallomainen tai naurismainen kiulukka.
Suomessa tavattavista ruusuista metsäruusu muistuttaa eniten karjalanruusua (R. acicularis). Metsäruusu risteytyy helposti kurtturuusun kanssa kantalajien kasvaessa lähekkäin. Tätä monimuotoista risteymää kutsutaan pietarinruusuksi (R. × majorugosa).
Levinneisyys

Metsäruusua tavataan laajalla alueella Euraasian keskiosissa Norjasta, Ruotsista ja Puolasta itään läpi Venäjän Keski-Siperiaan saakka. Euroopassa lajia tavataan lisäksi Alpeilta. Metsäruusu on levinnyt ihmisen mukana myös Pohjois-Amerikkaan. Suomessa metsäruusua tavataan koko maassa aivan pohjoisinta Lappia lukuun ottamatta. Muualla Suomessa laji on yleinen keskistä Suomea lukuun ottamatta. Metsäruusu on ainoa lähes koko Suomessa kasvava alkuperäinen ruusulaji.
Elinympäristö

Metsäruusu kasvaa lehdoissa, lehtokallioilla, valoisissa ja rehevissä rantametsissä ja tienvarsilla. Laji esiintyy joskus myös villiintyneenä viljelykarkulaisena ja -jäänteenä.
Käyttö

Metsäruusua kasvatetaan toisinaan jalostettuna koristepensaana. Sen lajikkeita ovat esimerkiksi arnonruusu ('Arno'), mökinruusu ('Foecundissima'), malvaruusu ('Malvankukka') ja tornionlaaksonruusu ('Tornedal').
Aiheesta muualla

Kasviatlas 2022: Metsäruusun (Rosa cinnamomea) levinneisyys Suomessa.
Pohjolan kasvien pauloissa: Rosa cinnamomea - metsäruusu
Pinkka – Lajintuntemuksen oppimisympäristö: Metsäruusu (Rosa cinnamomea)
Yrttitarha.fi: Ruusut
Metsäruusu.
Metsäruusun kiulukoita talvimaisemassa.
Love Me Back

|  Love Me Back> Kappaleen tiedot |
| --- | --- |
Esittäjä(t):  Can Bonomo
Kesto:  3.02
Tyylilaji:  vaihtoehtorock, pop rock
Julkaistu:  22. helmikuuta 2012
Säveltäjä(t):  Can Bonomo
Sanoittaja(t):  Can Bonomo
Tuottaja(t):  Can Saban
Euroviisutiedot
Vuosi:  2012
Maa:  Turkki
Kieli:  englanti
Sijoitus:  7.
Pisteet:  112
Sijoitus semifinaalissa:  5.
Pisteet semifinaalissa:  80
Sanat:  sanoitus
Video:  videolinkki
Love Me Back on Can Bonomon kappale, jolla hän edusti Turkkia vuoden 2012 Eurovision laulukilpailussa Bakussa. Kappaleen on säveltänyt ja sanoittanut Bonomo itse.
”Love Me Back” selviytyi toisesta semifinaalista finaaliin ollen semifinaalin viides 80 pisteellä. Finaalissa Bonomo sijoittui kappaleellaan seitsemännelle sijalle 112 pisteellään. Kappale sai finaalissa täydet 12 pistettä Azerbaidžanilta.
Melker Karlsson

| Melker Karlsson |
| --- | --- |

Henkilötiedot
Syntynyt: 18. heinäkuuta 1990 (ikä 34) Lycksele, Ruotsi
Kansalaisuus:   Ruotsi
Jääkiekkoilija
Lempinimi:  The Malkman
Pelipaikka:  oikea laitahyökkääjä
Maila:  oikea
Pituus:  183 cm
Paino:  80 kg
Pelinumero:  68
Pelaajaura
Pääsarjaura:  2009–
Aik. seurat:  Skellefteå AIK (SHL) Worcester Sharks (AHL) San Jose Barracuda (AHL) San Jose Sharks (NHL)
Melker "The Melkman" Karlsson (s. 18. heinäkuuta 1990 Lycksele, Ruotsi) on ruotsalainen jääkiekkoilija.
Ura

9. joulukuuta 2014 Karlsson teki San Josen paidassa debyyttinsä NHL-tasolla Edmonton Oilersia vastaan. Ensimmäisen maalinsa hän teki 22. joulukuuta 2014 Anaheim Ducksin Frederik Andersenia vastaan.
Tilastot

Käännös suomeksi
Love Me Two Times

| ”Love Me Two Times” The Doors |
| --- | --- | --- |

Singlen tiedot
 Albumilta: Strange Days
 B-puoli: ”Moonlight Drive”
 Äänitetty : toukokuu ja elokuu 1967
 Julkaistu: marraskuu 1967
 Tekijä(t): Robby Krieger
 Tuottaja(t): Paul A. Rothchild
 Tyylilaji: bluesrock, psykedeelinen rock
 Kesto: 03.16
 Levy-yhtiö: Elektra
The Doorsin muut singlet
| ”People Are Strange” 1967 | ”Love Me Two Times” 1967 | ”The Unknown Soldier” 1968 |
Love Me Two Times on yhdysvaltalaisen rockyhtyeen The Doorsin single yhtyeen vuoden 1967 albumilta Strange Days. Sen teki yhtyeen kitaristi Robby Krieger sen jälkeen, kun The Doorsin kosketinsoittaja Ray Manzarek oli kehottanut yhtyeen jäseniä menemään kotiinsa ja tekemään kappaleita. ”Love Me Two Times” on siinä mielessä harvinainen The Doorsin kappale, ettei yhtyeen päälaulaja Jim Morrison ottanut osaa sen sanoitusten tekoon.
Lincoln MKC

| Lincoln MKC |
| --- | --- |

Valmistustiedot
Valmistusmaa:   Yhdysvallat
Valmistaja:  Lincoln Motor Company
Konserni:  Ford Motor Company
Valmistusvuodet:  2014–2019
Korimalli:  5-ovinen crossover
Luokka:  J-segmentti
Edeltäjä:  Mercury Mariner
Seuraaja:  Lincoln Corsair
Tekniset tiedot
Vetotapa:  etuveto neliveto
Vaihteisto:  6-vaihteinen automaatti
Mitat
Pituus:  4 554 mm
Leveys:  1 839 mm
Korkeus:  1 605 mm
Lincoln MKC on Lincoln Motor Companyn vuosina 2014–2019 valmistama crossover-tyyppinen automalli. Se esiteltiin Los Angelesin autonäyttelyssä marraskuussa 2013. MKC:n seuraajaksi tuli Lincoln Corsair.
Autoa valmistettiin Louisvillessä, Kentuckyssä.
Lincoln MKC
Aiheesta muualla

Kuvia tai muita tiedostoja aiheesta Lincoln MKC Wikimedia Commonsissa
Love Me Like You Do

| ”Love Me Like You Do” Ellie Goulding |
| --- | --- | --- |

Singlen tiedot
 Albumilta: Fifty Shades of Grey
 Äänitetty : MXM Studios (Los Angeles ja Tukholma) The RedRoom (Göteborg) Wolf Cosins Studios (Tukholma)
 Julkaistu: 7. tammikuuta 2015
 Formaatti: digitaalinen lataus
 Tuottaja(t): Max Martin, Ali Payami
 Tyylilaji: synthpop
 Kesto: 04.11
 Levy-yhtiö: Polydor
Ellie Gouldingin muut singlet
| ”Outside” 2014 | ”Love Me Like You Do” 2015 |   |
Love Me Like You Do on brittiläisen laulaja-lauluntekijä Ellie Gouldingin kappale Fifty Shades of Grey -elokuvan soundtrackiltä. Kappaleen sanoittivat Max Martin, Savan Kotecha, Ilya Salmanzadeh, Ali Payami ja Tove Lo sekä tuottivat Martin ja Payami. Se julkaistiin soundtrackin toisena singlenä 7. tammikuuta 2015.
Kappale nousi singlelistan kärkeen muun muassa Suomessa ja Britanniassa. Billboard Hot 100 -listalla se saavutti kolmannen sijan. Vuonna 2016 kappale oli ehdolla parhaan pop-sooloesityksen ja parhaan visuaaliseen mediaan tehdyn laulun Grammy-palkintojen saajaksi. Se oli myös Golden Globe -ehdokkaana parhaan kappaleen kategoriassa.
Käännös suomeksi
Love Me Do

| ”Love Me Do” The Beatles |
| --- | --- | --- |

Singlen tiedot
 Albumilta: Please Please Me
 Julkaistu: 5. lokakuuta 1962
 Tuottaja(t): George Martin
 Tyylilaji: pop merseybeat rhythm and blues rock and roll
 Kesto: 02.22
 Levy-yhtiö: Parlophone
The Beatlesin muut singlet
|   | ”Love Me Do” 1962 | ”Please Please Me” 1963 |
Love Me Do on The Beatlesin ensimmäinen julkaistu single. Se julkaistiin 5. lokakuuta 1962. Saman singlen toisella puolella julkaistiin kappale ”P.S. I Love You”. Kappale on enimmäkseen Paul McCartneyn kirjoittama, mutta Lennon avusti jonkin verran sen viimeistelyssä. McCartney oli kirjoittanut laulun jo 1950-luvun lopulla.
Please Please Me -albumilla olevassa versiossa soittaa rumpuja studiorumpali Andy White. Laulusta tehtiin useita ottoja, ja singlellä on Ringo Starrin soittama versio. Sen voi erottaa siitä, että versiossa ei ole mukana tamburiinia, jota Starr soittaa albumiversiolla.
Syynä studiorumpalin käyttöön oli, että tuottaja George Martin ei ollut tyytyväinen Ringo Starrin rumpujensoittoon kappaleessa, kuten ei ollut aiemmin kelpuuttanut Pete Bestin soittoa. Whiten työskentely ei kuitenkaan  ollut olennaisesti parempaa, joten Starrin versio päätyi singlelle ja Whiten albumille. Versio, jossa Starr soittaa rumpuja löytyy kuitenkin vain singlen alkupään painoksista; myöhemmissä se korvattiin White-versiolla.
Levy-yhtiössä ei oltu täysin tyytyväisiä rumpuihin yhdessäkään versiossa, joten julkaistuissa levyissä rummut miksattiin melko kuulumattomiin. Apulaistuottaja Ron Richards sanoi myöhemmin, että levytys oli stressaava projekti eikä hän uskonut kappaleen menestyvän. Se nousi kuitenkin Britannian listoille sijalle 17.
Yhdysvalloissa kappale julkaistiin vasta 1964 ja se nousi siellä listaykköseksi (versio, jossa rummuissa White). Myöhemmin kokoelmalla Anthology 1 julkaistiin versio, jossa rumpuja soittaa Pete Best. Nauhoitus on koesoitosta, jonka Beatles teki EMI:lle ennen Bestin erottamista.
Kappaleen singleversio on ollut public domainissa Euroopassa vuoden 2013 alusta alkaen.
Michael T. Flynn

| Michael T>  Flynn |
| --- | --- |

Yhdysvaltain 25. kansallisen turvallisuuden neuvonantaja
 20. tammikuuta 2017 – 13. helmikuuta 2017  
Presidentti:  Donald Trump
Edeltäjä:  Susan Rice
Seuraaja:  H. R. McMaster
Defense Intelligence Agency:n johtaja
 24. heinäkuuta 2012 – 7. elokuuta 2014  
Presidentti:  Barack Obama
Edeltäjä:  Ronald L. Burgess Jr.
Seuraaja:  David Shedd (vt.)
Henkilötiedot
Syntynyt: joulukuussa 1958 Middletown, Rhode Island, Yhdysvallat
Ammatti:  Sotilas
Tiedot
Puolue:  demokraatit
 Nimikirjoitus
Sotilaspalvelus
Palvelusmaa(t):   Yhdysvallat
Puolustushaara:  maavoimat
Palvelusvuodet:  1981–2014
Sotilasarvo:  kenraaliluutnantti
Taistelut ja sodat:  Grenadan miehitys Operaatio Uphold Democracy Afganistanin sota Irakin sota
Michael Thomas Flynn (s. 1958) on yhdysvaltalainen kenraaliluutnantti evp. Hän oli Yhdysvaltain sotilastiedustelun johdossa 2012–2014 ja toimi presidentti Donald Trumpin turvallisuusneuvonantajana alle kuukauden alkuvuonna 2017.
Elämäkerta

Flynn on kotoisin Middletownista Rhode Islandilta. Hän lähti armeijauralle vuonna 1981.
Flynn otti 82. maahanlaskudivisioonan mukana osaa Grenadan miehitykseen 1983 ja Haitin miehitykseen 1991. Hän palveli tiedustelujoukoissa Afganistanissa ja Irakissa. Vuonna 2011 hänet ylennettiin kenraaliluutnantiksi ja määrättiin kansallisen tiedustelujohtajan (DNI) alaisuuteen. 17. huhtikuuta 2012 presidentti Barack Obama nimitti Flynnin sotilastiedustelun johtoon. Flynn jätti asemansa elokuussa 2014, vuotta ennen kuin hänen kautensa piti loppua, ja jäi eläkkeelle asevoimista.
Armeijauransa jälkeen Flynn toimi RT-televisiokanavan analyytikkona.
Flynn oli yhtenä pääpuhujista heinäkuun 2016 republikaanien puoluekokouksessa, jossa Trump nimitettiin puolueen presidentinvaaliehdokkaaksi. Trumpin tultua valituksi presidentiksi, hän nimitti Flynnin turvallisuuspolitiittiseksi neuvonantajakseen.
Flynn on herättänyt kohua kritisoimalla islamia ja on osoittanut tukeaan Israelille.
Elämäkerta > Trumpin avustajana

Flynniä pyydettiin helmikuussa 2016 neuvonantajaksi Donald Trumpin presidentinvaalikampanjaan. Trumpin astuttua virkaan Flynn toimi Trumpin turvallisuusneuvonantajana, kunnes joutui eroamaan 13. helmikuuta, kun paljastui hänen yhteydenpitonsa ennen turvallisuusneuvontantajana aloittamista Venäjän suurlähettilään Sergei Kisljakin kanssa. Keskusteluissa oli käsitelty Venäjään kohdistuvia pakotteita. Oikeusministeriön mukaan Flynniin olisi saattanut kohdistua kiristystä Venäjän taholta. Hänen tilalleen nimitettiin virkaatekeväksi kenraali Keith Kellogg.
Elämäkerta > Tutkinta ja armahdus

Flynnin toiminnasta käynnistettiin tutkinta vuonna 2017, ja hän myönsi valehdelleensa liittovaltion poliisille. Yhdysvaltain oikeusministeriö luopui jutusta toukokuussa 2020, ja Trump armahti Flynnin 27. marraskuuta 2020.
Armahduksensa jälkeen Flynn väitti, että Trump oli itse asiassa voittanut vuoden 2020 presidentinvaalit, mutta vaalitulos oltaisiin muutettu väärinkäytöksillä, ja ehdotti Trumpia julistamaan poikkeustilan ja järjestyttämään uudet vaalit, mitä Trumpin turvallisuuspoliittiset neuvonantajat vastustivat. Flynn on myös viitannut nimettömän tahon aikeisiin yrittää salamurhata hänet ja sanonut Yhdysvaltain olevan sosialistien vallankaappauksen partaalla. Lisäksi hän on ollut vieraana joissakin QAnon-salaliittoteoriaa käsittelevissä podcasteissa.
Perhe

Flynnillä on nuorempi veli Charles, joka samoin toimii Yhdysvaltain maavoimien kenraalina.
Aiheesta muualla

Kuvia tai muita tiedostoja aiheesta Michael T. Flynn Wikimedia Commonsissa
Leppävirta-Liike

Leppävirta-Liike on Leppävirran kunnassa toimiva poliittisesti sitoutumaton ryhmittymä. Leppävirta-Liikkeen valtuustoryhmä perustettiin alkuvuonna 2004, jolloin Pekka Itkonen, Katrina Rajakannas ja Jorma Nyyssönen (nyk. Rajakannas) erosivat poliittisista ryhmistään.
Leppävirta-Liike merkittiin yhdistysrekisteriin joulukuussa 2005.
Valtuustokaudella 2005-2008 liikkeellä oli 4 valtuutettua. Vuoden 2008 kunnallisvaaleihin ryhmittymä asetti toiseksi eniten ehdokkaita (19), keskustan (34) jälkeen. Kaudella 2009–2012 Leppävirta-Liikkeellä on 3 valtuutettua. Katrina Rajakannas istuu Leppävirran kunnanhallituksessa ja varajäsenenä on Pekka Itkonen. Kunnanvaltuuston jäseniä ovat Katrina Rajakannas, Pekka Itkonen ja Jorma Rajakannas.
Kunnallisvaaleissa 2012 Katrina Rajakannas tuli valituksi Vihreiden listoilta. Vasemmiston listalta ehdolla ollut Jorma Rajakannas ja Perussuomalaisten listalta ehdolla ollut Pekka Itkonen eivät tulleet valituiksi valtuustoon.
| Vuosi | Äänet | Äänet | Valtuutetut |
| --- | --- | --- | --- |
| 2004 | 645 | 12,1% | 4 |
| 2008 | 544 | 9,8% | 3 |
Aiheesta muualla

www.leppavirta-liike.fi (Arkistoitu – Internet Archive)
Lopettaminen

Rotta lopetetaan yliannoksella.
Lopettaminen on toimenpide, jolla ihminen tappaa eläimen muutoin kuin metsästys- tai teurastustarkoituksessa.
Syitä

Yleensä lopetettava eläin on sairas tai vahingoittunut ja lopettaminen tapahtuu eläinsuojelusyistä.
Joissain tapauksissa myös terve eläin päätetään lopettaa, jos sen uskotaan aiheuttavan huomattavaa haittaa tai vaaratilanteita. Tällaisia ovat esimerkiksi toistuvasti pureva vihainen koira, jonka omistaja ei hallitse sitä turvallisesti, asuntokeskukseen tunkeutuva suurpeto tai hirviaitojen väliin eksynyt hirvi.
Lainsäädäntö Suomessa

Suomessa eläimen saa lopettaa vain asiaan perehtynyt henkilö. Lopettaminen voidaan suorittaa joko ampumalla aivoihin tai käyttämällä kaasua, joka aiheuttaa välittömän tajunnan menetyksen ja kuoleman, tai eläinlääkärissä tappavalla yliannoksella tarkoitukseen sopivaa lääkeainetta, kuten barbituraatteja.
Poliisilla on oikeus lopettaa eläin, joka aiheuttaa vaaraa tai huomattavia vahinkoja, tai jonka eloon jättäminen olisi eläinsuojelun kannalta julmaa.
Love Me Now

| ”Love Me Now” Kygo ft>  Zoe Wees |
| --- | --- | --- |

Singlen tiedot
 Julkaistu: 13. elokuuta 2021
 Formaatti: digitaalinen lataus, suoratoisto
 Tuottaja(t): Kygo
 Tyylilaji: trooppinen house
 Kesto: 03.15
 Levy-yhtiö: RCA Records
Kygon muut singlet
| ”Gone Are the Days” 2021 | ”Love Me Now” 2021 | ”Undeniable” 2021 |
Zoe Weesin muut julkaisut
| ”Hold Me Like You Used To” 2021 | ”Love Me Now” 2021 |   |
Love Me Now on norjalaisen DJ-tuottajan Kygon musiikkikappale, jolla vierailee myös saksalainen laulaja-lauluntekijä Zoe Wees. Sen julkaisi RCA Records digitaalisesti ladattavana singlenä 13. elokuuta 2021. Kappaleen ovat sanoittaneet Kygo, Hight, Patrick Pyke Salmy, Ricardo Muñoz ja Wees, joista ensimmäinen myös tuotti sen. Kappaleelle on tehty sekä animoitu että virallinen musiikkivideo. Animoitu video julkaistiin singlen julkaisupäivänä ja virallinen video 21. syyskuuta 2021. Virallinen video kuvattiin Bahamansaarten Exumasissa.
"Love Me Now" sai pääosin positiivisen vastaanoton musiikkikriitikoilta, sillä esimerkiksi Niko Sani edm.comista kehui kappaletta "huumaavaksi, hyvän mielen kesähymniksi sekä täydelliseksi päättyneen kesän balladiksi". Kaupallisesti kappale oli puolestaan kohtalainen menestys, sen päästyä singlelistan kahdenkymmenen parhaan joukkoon Norjassa ja Ruotsissa sekä kolmenkymmenen parhaan joukkoon Sveitsissä.
Käännös suomeksi